2.6.2007 Jurnalul Oficial al Uniunii Europene L 141/3 REGULAMENTUL (CE) NR. 605/2007 AL COMISIEI din 1 iunie 2007 de stabilire a unor măsuri tranzitorii privind anumite licențe de import și export pentru comerţul cu produse agricole dintre Comunitate, astfel cum era constituită la 31 decembrie 2006, și Bulgaria și România COMISIA COMUNITATILOR EUROPENE, având în vedere Tratatul de aderare a Bulgariei şi a României, având în vedere Actul de aderare a Bulgariei și a României, în special articolul 41, întrucât: (1) Până la data de 31 decembrie 2006, comerţul cu produse agricole dintre Comunitate și Bulgaria și România era condiționat de prezentarea unei licențe de import sau export. Începând cu data de 1 ianuarie 2007, nu a mai fost posibilă folosirea unor astfel de licențe pentru acest tip de comerț. ( Anumite licenţe, care sunt încă valabile după data de 1 ianuarie 2007, nu au fost folosite sau au fost folosite doar parțial. Angajamentele asumate în legătură cu aceste licenţe trebuie îndeplinite, în caz contrar garanția depusă urmând a fi reținută. Având în vedere faptul că astfel de angajamente nu mai pot fi îndeplinite după integrarea Bulgariei şi a României, este necesară instituirea unei măsuri tranzitorii, cu începere de la data integrării celor două țări, care să asigure restituirea garanțiilor depuse. (3) Măsurile prevăzute în prezentul regulament sunt conforme cu avizul tuturor comitetelor de gestionare implicate, ADOPTĂ PREZENTUL REGULAMENT: Articolul 1 La solicitarea părților interesate, garanțiile depuse pentru eliberarea licențelor de import și export şi a certificatelor de fixare în avans se restituie cu următoarele condiții: (a) țara de destinație, de origine sau de proveniență menționată pe licență sau certificat să fie Bulgaria sau România; (b) valabilitatea licențelor sau a certificatelor să nu fi expirat înainte de 1 ianuarie 2007; (c) licenţele sau certificatele să fi fost folosite doar parțial sau să nu fi fost folosite deloc până la data de 1 ianuarie 2007. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 ianuarie 2007. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 iunie 2007. Pentru Comisie Mariann FISCHER BOEL Membru al Comisiei